**ELŐTERJESZTÉS**

**A KÉPVISELŐ-TESTÜLET**

**2019. október 24.-i alakuló ülésére**

**Előterjesztés**

**Alpolgármester megválasztásáról**

A napirendet tárgyaló ülés dátuma: 2019.10.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

Mindenkori költségvetési források

**4. Tényállás bemutatása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) értelmében a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat.

A képviselő-testület legalább egy alpolgármestert köteles választani saját tagjai közül az alakuló, vagy az azt követő ülésen.

A hatályos SZMSZ szerint egy társadalmi megbízatású alpolgármester megválasztására teszek javaslatot.

Az alpolgármester megbízatása a megválasztásával kezdődik. Az alpolgármester a polgármester irányításával látja el feladatait. Az Mötv. 74. § (1) bekezdése alapján az alpolgármestert titkos szavazással, minősített többséggel kell megválasztani.

Az alpolgármester személyére Móczár Gábor képviselő személyében teszek javaslatot.

Kérem a javaslataimat elfogadni és az általam jelölt képviselőt – a fenti eljárás keretében – alpolgármesternek megválasztani szíveskedjenek.

Telki, 2019. október 17.

dr. Lack Mónika

 jegyző

**Határozati javaslat**

**Telki község Önkormányzat**

**Képviselő-testülete**

**/2019.(X. .) Öh. számú**

**Határozata**

**Az alpolgármester megválasztásáról**

Telki községi Önkormányzat Képviselő-testülete Magyarország helyi önkormányzatokról szóló 2011 évi CLXXXIX. törvény 74. § (1) bekezdésében foglaltak értelmében Telki község alpolgármesterének – a képviselő-testület megbízatásának időtartamára – a polgármester helyettesítésére, munkájának segítésére a képviselő-testület tagjai közül 2019. október 24-i napjával megválasztja Móczár Gábort.

Az alpolgármester tisztségét társadalmi megbízatásban tölti be.

Határidő: azonnal

Felelős: Polgármester